
                                                         PL-x 766/2007
RAPORT COMUN
asupra proiectului de lege pentru modificarea anexei la Legea arendării nr.16/1994 
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia juridică, de disciplină şi imunităţi au fost sesizate spre dezbatere în fond cu proiectul de Lege pentru modificarea anexei la Legea arendării nr.16/1994, transmis cu adresa nr.P.L. x 766 din 12 noiembrie 2007 şi înregistrat sub nr.24/568/13.11.2007 şi, respectiv cu nr.31/1215/13.11.2007.
Proiectul de lege a fost adoptat de Senat în şedinţa din 5 noiembrie 2007. 

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

La întocmirea raportului, Comisiile au avut în vedere avizul favorabil nr. 866 din 2 iulie 2007 al Consiliului Legislativ şi punctul de vedere negativ al Guvernului, transmis cu adresa nr.1818 din 19 iulie 2007.
Proiectul de lege are ca obiect de reglementare modificarea modelului contractului de arendare, prevăzut în anexa la Legea arendării nr.16/1994, cu modificările şi completările ulterioare, în vederea asigurării protecţiei proprietarilor care arendează teren agricol.  
Propunerea legislativă pentru modificarea anexei la Legea arendării nr.16/1994 face parte din categoria legilor organice, potrivit prevederilor art.73 alin.(3) lit.m) din Constituţia României, republicată. 

Potrivit dispoziţiilor art. 61 din Regulamentul Camerei Deputaţilor , republicat, proiectul de lege sus-menţionat a fost dezbătut în şedinţele din 3 şi 12 decembrie 2007. La dezbateri au fost prezenţi, din partea Comisiei juridice, de disciplină şi imunităţi 14 de deputaţi, din totalul de 27 de membri ai comisiei, iar din partea Comisiei pentru agricultură, silvicultură, industrie alimentară şi servicii specifice au fost prezenţi 25 de deputaţi, din totalul de 26 de membri ai comisiei.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Töke István, secretar de stat în cadrul Ministerului Agriculturii, Pădurilor şi Dezvoltării Rurale. 
În urma dezbaterilor, Comisiile au hotărât, cu unanimitate de voturi, să supună plenului Camerei Deputaţilor spre dezbatere şi adoptare proiectul de lege cu amendamentul admis care este redat în anexa la prezentul raport. 
        PREŞEDINTE,



 



 PREŞEDINTE,  





 Dr. Atilla KELEMEN   






 Sergiu ANDON

Vasile MOCANU






                   George BĂEŞU

Întocmit: Consilier dr.Anton Păştinaru 











Expert, Roxana Şerban

Anexă
 Amendamente admise:
	Nr. crt.
	Text din Anexa la Legea nr.16/1994 cu modificările şi completările ulterioare
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	
	Titlul legii
LEGE

pentru modificarea anexei la Legea arendării nr.16/1994
	Nemodificat 
	

	2. 
	
	ARTICOL UNIC.- Anexa la Legea arendării nr.16/1994, publicată în Monitorul Oficial al României, Partea I, nr.91 din 7 aprilie 1994, cu modificările şi completările ulterioare, se modifică după cum urmează: 
	Nemodificat
	

	3. 
	Art.6 –
 „(2) Plata arendei în natură se face imediat după recoltarea culturii, dar nu mai târziu de 45 de zile. Produsul livrat de către arendator va corespunde din punct de vedere calitativ.
....................................................
(5) Nivelul arendei nu poate fi modificat de arendator ca urmare a unor pierderi datorate unor factori naturali (calamităţi). Arendaşul va acoperi pierderile prin asigurarea culturilor împotriva unor factori de risc”
	1. La articolul 6, alineatele (2) şi (5) vor avea următorul cuprins:
„(2) Plata arendei în natură se face imediat după recoltarea culturii, dar nu mai târziu de 45 de zile. Produsul livrat de arendaş trebuie să corespundă din punctul de vedere al calităţii.
......................................................
(5) Nivelul arendei nu poate fi modificat de arendaş ca urmare a unor pierderi datorate unor factori naturali (calamităţi).”
	Nemodificat
	

	4. 
	Art.8……………………………
„b) să întrebuinţeze terenul pe care l-a arendat ca un bun proprietar, în condiţiile stabilite prin contract;”
	2. La articolul 8, litera b) va avea următorul cuprins:

„b) să întrebuinţeze terenul pe care l-a arendat în scopul exploatării agricole, în condiţiile stabilite prin contract;”
	1. La articolul 8, litera b) va avea următorul cuprins:

„b) să folosească terenul pe care l-a arendat în scopul exploatării agricole, în condiţiile stabilite prin contract;”
Deputat: Liviu Timar - PSD
	Pentru corectitudinea redactării.

	5. 
	„Art.9.-(1) În caz de neexecutare culpabilă a obligaţiilor de către una dintre părţi, contractul se consideră reziliat de drept fără intervenţia instanţei.”
	3. La articolul 9, alineatul (1) va avea următorul cuprins:
„Art.9.-(1) În caz de neexecutare a obligaţiilor prevăzute în contract de către una dintre părţi, contractul se consideră reziliat de drept.”
	Nemodificat 

